16/12/2020 | Administración LocalMunicipal
Arteixo
Cultura
Aprobación definitiva das bases de subvencións ás entidades locais mediante concorrencia competitiva para actividades e equipamentos culturais no Concello de Arteixo

Aprobación definitiva das bases para a concesión de subvencións ás entidades locais mediante concorrencia competitiva para actividades e equipamentos culturais no Concello de Arteixo O Pleno da Corporación Municipal, na sesión ordinaria celebrada o 30 de xullo de 2020, adoptou, entre outros, o acordo de aprobación inicial das Bases reguladoras para a concesión de subvencións mediante concorrencia competitiva ás entidades locais para actividades e equipamentos culturais en Arteixo. Publicáronse anuncios de exposición pública nos taboleiros de edictos do Concello e da sede electrónica municipal e no Boletín Oficial da Provincia (BOP nº 123 do 5 de agosto de 2020), non presentándose reclamacións durante o prazo conferido ao efecto, 30 días hábiles, do 06/08/2020 ao 16/09/2020 (ambos inclusive). Polo tanto, enténdese elevada a definitiva a aprobación inicial das bases, de conformidade cos artigos 49 e 70.2 da Lei 7/1985, Reguladora das Bases de Réxime Local, procedendo a publicación do texto íntegro para xeral coñecemento e efectos oportunos. Contra o presente acordo non procede recurso en vía administrativa, se ben poderá impugnarse directamente ante a xurisdición contencioso-administrativa no prazo de dous meses contados desde o día seguinte ao da publicación no Boletín Oficial da provincia. BASES REGULADORAS PARA A CONCESIÓN DE SUBVENCIÓNS MEDIANTE CONCORRENCIA COMPETITIVA ÁS ENTIDADES LOCAIS PARA ACTIVIDADES E EQUIPAMENTOS CULTURAIS EN ARTEIXO 1. Finalidade e obxecto As presentes bases teñen como finalidade apoiar ás entidades locais sen ánimo de lucro na creación ou mantemento de actividades, así como na dotación de equipamentos das programacións que desenvolven en materia de cultura, consonte ó disposto no art.25 da Lei 7/1985, de 2 de abril, de bases de réxime local; no RDL 2/2004, de 5 de maio, polo que se aproba o texto refundido da Lei reguladora de facendas locais; na Lei 5/1997 de administración local de Galicia; no Regulamento de servizos das corporacións locais; Lei 39/2015, de 1 de outubro, do Procedemento Administrativo Común das Administracións Públicas; na Lei 4/2006, do 30 de xuño, de transparencia e boas prácticas na administración pública galega; na Lei 38/2003, de 17 de novembro, xeral de subvencións e no RD 887/2006, do 21 de xullo, polo que se aproba o seu Regulamento da devandita lei; na Lei 9/2007, do 13 de xuño, de subvencións de Galicia e no Decreto 11/2009, do 8 de xaneiro, polo que se aproba o seu Regulamento. O período subvencionable será o establecido en cada convocatoria e con cargo ao Orzamento do Concello de Arteixo estipulado para cada exercizo. En base a súa finalidade, convócanse os seguintes programas culturais: - Actividades culturais: celebracións, homenaxes, exposicións, publicacións, concursos, certames, mostras, viaxes culturais, encontros, conferencias, estudos, etc. En xeral, calquera actividade de conservación, promoción e divulgación dos valores culturais, especialmente dos que resulten da súa pertenza á comunidade galega e/ou ó concello de Arteixo. - Talleres culturais: actividade realizada por un grupo de alomenos 15 persoas que, co apoio dun monitor/a especializado/a, realizan unha determinada aprendizaxe durante 1 hora, como mínimo, á semana durante varios meses ó ano. - Equipamento cultural: materiais e medios de carácter non funxible e inventariable que son necesarios para o normal desenvolvemento da actividade cultural dunha asociación. Quedan excluídas da presente convocatoria e, xa que logo, Non serán obxecto das subvencións as seguintes actividades e investimentos: 1. As actividades, talleres ou equipamentos subvencionados ou financiados no mesmo exercicio a través doutras convocatorias, convenios ou plans do Concello de Arteixo.2. As actividades realizadas fóra do termo municipal, agás aquelas que segundo criterio técnico sexan de especial relevancia ou proxección para o Concello de Arteixo e estea debidamente xustificada a súa realización no exterior.3. Os gastos de manutención e ágapes, polo que este tipo de gastos non poderán incluírse nos presupostos que se presenten.4. Os gastos de funcionamento das entidades, agás aqueles que estean directamente vencellados á realización dunha actividade concreta (persoal e gastos correntes). Neste caso, o importe non poderá superar o 10% dos gastos totais da actividade e deberán especificarse motivadamente no presuposto.5. As viaxes de ocio (excursións, viaxes turísticas e similares). Só se subvencionarán as saídas cun obxectivo estritamente cultural debidamente motivado e avalado e que non sexan financiadas polos asistentes.6. As festas (inclusive as gastronómicas), agás aquelas de contrastado interese cultural e sen carácter económico.7. A adquisición ou construción de novos locais.8. As actividades formativas non vencelladas directamente a contidos artísticos (mecanografía, informática, manualidades, cociña…). Un equipamento, taller ou actividade dirixido a un mesmo colectivo ou sector de poboación só poderá ser subvencionada a través dunha única asociación.2. Partida e crédito orzamentario Será a consignada anualmente no orzamento municipal para cada programa.3. Beneficiarios 1º) Entidades legalmente constituídas que cumpran os seguintes requisitos: a) Estar inscritas no Rexistro Municipal de asociacións no momento da solicitude. b) Carecer de fins de lucro. c) Desenvolver as súas actividades no ámbito territorial do concello de Arteixo ou sobre temas de interese para o concello. d) Non ter pendente de xustificación ningunha subvención ou axuda perante o Concello de Arteixo para o mesmo obxecto para o que se solicita a nova subvención. e) Estar ao corrente das súas obrigas coa Axencia Tributaria, coa Seguridade Social e co Concello de Arteixo. f) Non estar incursa en ningún dos supostos de incapacidade ou incompatibilidade para percepción de axudas ou subvencións públicas. g) Ter un número mínimo de dez socios, agás as entidades ás que pola súa natureza non lles sexa de aplicación (fundacións, comités organizadores…). 2º) Excepcionalmente, poderán presentar solicitude de subvención para programas considerados de especial relevancia as comunidades veciñais, comités organizadores e persoas físicas que cumpran os requisitos sinalados nos apartados b), c), d), e) e f). 4. Requisitos 4.1. Con carácter xeral as entidades só poderán solicitar subvención para unha das materias convocadas polo Concello de Arteixo, tendo necesariamente que optar por unha das áreas convocantes, agás naqueles casos nos que concorra a especial circunstancia de non existencia na zona de influencia doutras entidades que cubran as necesidades nunha determinada materia.4.2. Dentro da materia de cultura poderán solicitar un máximo de dúas subvencións para actividades/talleres e dúas subvencións para equipamento, debendo priorizar entre elas (1,2,3 e 4). 4.3. O importe da subvención solicitada non poderá superar o 70% do presuposto estimativo de gastos, primándose para a concesión o maior esforzo económico do solicitante, cuantificado polo coeficiente de financiamento (cociente entre o importe da subvención solicitada e o importe do presuposto estimativo de gastos). 4.4. Nas subvencións solicitadas o importe acadará un máximo de 7.500 €, debendo presentar un orzamento de gastos máximo de 10.715 € 5. Documentación As solicitudes formularanse no modelo normalizado que se facilitará no SM de Cultura e que se poderá descargar na páxina web do Concello de Arteixo, achegando os datos e a documentación sinalada a continuación: a) Memoria explicativa das actividades, talleres ou investimentos que se pretenden realizar, con especificación do contido, data, horarios, lugar de realización, obxectivos, responsable da súa execución, número de beneficiarios e fins concretos ós que se destinarán os fondos. b) Presuposto detallado por conceptos de gastos e ingresos previstos da actividade ou investimento para o que se pretende a subvención solicitada. c) Importe da subvención solicitada, que non poderá superar o 70% do presuposto de gastos o cal non debe exceder a cantidade de 10.715 €. d) Certificación orixinal do acordo de solicitude e do nomeamento do representante para as súas relacións co Concello (no modelo oficial), xunto coa fotocopia do seu DNI. e) Declaración responsable relativa a outras subvencións e/ou axudas percibidas con idéntico destino, a atoparse ao corrente coas obrigas tributarias e fronte á Seguridade Social, á inexistencia de cantidades pendentes derivadas de expedientes de reintegro de subvencións, así como de non atoparse en ningunha das prohibicións para ser beneficiario de subvencións (segundo o modelo oficial). f) Certificación do número de socios activos, que terá que acadar un mínimo de 10 persoas. g) Memoria das actividades realizadas pola entidade no exercicio anterior. h) Compromiso da entidade de facer constar a colaboración do Concello de Arteixo e da Concellaría de Cultura en toda información que realice (impresa, informática ou audiovisual) no desenvolvemento das actividades ou investimentos. i) Declaración das actividades de colaboración co Concello de Arteixo durante o ano anterior. No caso de existir cambios respecto ao anterior exercizo que afecten á xunta directiva, domicilio social, conta bancaria ou aos estatutos, tamén deberán actualizarse coa solicitude. As entidades de nova creación deberán presentar, ademais: - Fotocopia da acta de constitución cos cargos da actual xunta directiva. No caso de persoas físicas substituirase por un prego coas sinaturas, nome completo, enderezo e DNI de cada unha delas. - Fotocopia do CIF da entidade. No caso de que o solicitante presente o CIF dunha entidade de ámbito superior, deberá acreditar que conta con autorización da entidade titular do CIF para a súa utilización. - Certificación da conta bancaria segundo modelo oficial. - Certificación da inscrición no Rexistro de Asociacións de Galicia - Estatutos da entidade rexistrados polo organismo competente. - As persoas físicas, ademais: - No caso de artistas individuais, historial no que constará os logros ou premios obtidos máis importantes. Dito historial deberá acreditarse fidedignamente. - No caso do alumnado de bacharelato, universidade e ciclos formativos, expediente académico e titorización do traballo presentado por parte dalgún profesor/a, así como historial de investigador/a da persoa solicitante. Calquera defecto, erro ou ausencia na presentación da documentación terá que ser emendado no prazo de dez días dende a recepción do requirimento. A falta de cumplimentación dos datos requiridos poderá supoñer a denegación da subvención solicitada.6. Prazo e lugar de presentación As solicitudes poderán presentarse no Rexistro Xeral do Concello, a través da sede electrónica https://sede.arteixo.org/opencms/gl/ e na forma establecida na Lei 39/2015, de 1 de outubro, do Procedemento Administrativo Común das Administracións Públicas, no prazo que se estableza na correspondente convocatoria anual.7. Criterios de concesión A concesión das subvencións corresponde, previo informe técnico, á Alcaldía-Presidencia, despois da proposta motivada da comisión avaliadora.7.1. Criterios para a concesión da subvención A concesión e, no seu caso, a contía das subvencións graduarase consonte aos seguintes criterios: 7.1.1. Criterios xerais: a) Interese das actividades ou investimentos: ata 25 puntos dos que 10 como mínimo concederanse en función da prioridades sinalada polo solicitante na petición. b) Número de beneficiados directa ou indirectamente polas actividades ou investimentos: ata 10 puntos. c) Coeficiente de financiamento derivado da solicitude: ata 35 puntos d) Colaboración cos programas culturais e festivos municipais: ata 30 puntos.7.1.2. Criterios específicos: Co fin de facilitar a conversión da puntuación obtida segundo o baremo estabelecido á contía da subvención, adoptaranse como referencia os seguintes valores, fixando un mínimo por asociación de 150,00 € e un máximo de 7.500,00 €: - Menos de 25 puntos: 0,00 € - De 25 a 50 puntos: 150,00 € - Por cada punto que supere 50: 150,00 € a maiores - 100 puntos: 7.500,00 € Ademais, para unificar os criterios numéricos (b, c) se estabelecen as seguintes táboas de equivalencias para adxudicar os puntos correspondentes. Beneficiarios (b) Coeficiente de financiamento (c) Nº beneficiarios Puntos Coeficiente Puntos 15 0 01-14 35 15-30 1 15-28 27 31-45 2 29-42 19 46-60 3 43-56 11 61-75 4 57-70 03 76-90 5 91-105 6 106-120 7 121-135 8 136-150 9 +150 10 7.2. Notificación e publicidade da resolución A resolución da concesión notificarase expresamente a todos/as os/as solicitantes de forma fidedigna no prazo máximo de 2 meses contados a partir da data de resolución do programa e será exposta ao público nos taboleiros de anuncios do Concello. Contra a desestimación expresa ou presunta das solicitudes presentadas poderán formularse os recursos que procedan.7.3. Reformulación das solicitudes De acordo co estabelecido no art.27 da Lei xeral de subvencións e no 61 do seu regulamento, a reformulación das solicitudes realizarase de forma automática, de xeito que, se o importe da subvención é inferior ó solicitado polo beneficiario, o presuposto subvencionado que deberá ser xustificado posteriormente, determinarase dividindo a contía da subvención concedida polo coeficiente de financiamento proposto polo beneficiario.7.4. Modificación dos conceptos Despois da notificación da concesión, e logo de solicitude razoada da entidade beneficiaria da subvención, poderá autorizarse a modificación da solicitude inicial, mediante o cambio dos obxectivos ou conceptos concretos que se detallan na memoria ou orzamento da solicitude, sempre que se manteña a finalidade da subvención. Estes cambios deberán comunicarse previamente a súa xustificación para seren admitidos. Se os cambios provocan un presuposto superior ou igual ao presuposto inicial, manterase o coeficiente de financiamento, o importe da subvención e o presuposto subvencionado; se o presuposto é inferior ó inicial, deberá determinarse un novo coeficiente de financiamento, novo importe e novo presuposto subvencionado, que serán inferiores ó inicialmente estabelecido.7.5. Obrigas dos beneficiarios Os beneficiarios, unha vez aceptada a subvención, están obrigados a: a) Realizar as actividades ou adquirir os equipamentos propostos. b) Presentar as contas xustificativas e destinar as axudas aos fins para os que se concederon e acreditar perante o Concello o cumprimento da finalidade proposta. No caso de actividades esta acreditación realizarase, ademais de coa xustificación documental pertinente, coa presentación ineludible antes da realización da actividade de 2 carteis anunciadores ou outra información escrita realizada para a súa difusión nos servizos correspondentes. c) Facer constar na totalidade da publicidade e/ou actividade informativa que se realice por calquera medio (impreso ou non) que conta con subvención do Concello de Arteixo, tendo que figurar en toda impresión o logotipo oficial que será facilitado polos servizos correspondentes. d) Comunicar ao Concello a obtención doutras subvencións ou axudas para a mesma finalidade que procedan doutras administracións e/ou entes públicos ou privados. e) Colaborar cos servizos municipais nos actos para os que sexan requiridos.8. Comisión de avaliación O exame das solicitudes realizarase por unha Comisión de Avaliación, da que formarán parte: A coordinadora técnica do SM de Cultura A/O concelleira/o de Cultura A/O concelleira/o de Servizos Económicos 9. Xustificación e pagamento 9.1. Prazo de xustificación O prazo de presentación dos xustificantes especificarase en cada convocatoria anual, se ben antes de finalizar o prazo, poderá ampliarse por solicitude do interesado ou por proposta razoada da unidade xestora. No caso de que o interesado solicite unha prórroga téñense que razoar os motivos e realizarse por escrito antes da data sinalada. Se non se presenta a xustificación dentro de prazo (inicial ou prorrogado), por resolución da Presidencia iniciarase expediente de anulación do correspondente compromiso. A resolución final notificaráselle á entidade e á Intervención Municipal para a súa constancia contable. En calquera caso, o 31 de decembro deste ano anularanse automaticamente todas as axudas pendentes de xustificación ou sen concesión de prórroga. Este Concello resérvase o dereito de comprobar, polos medios que estime oportunos, que a xustificación é correcta, quedando o beneficiario obrigado a facilitar canta información sexa requirida polo servizo xestor para a Intervención Municipal.9.2. Consideracións xerais Os gastos xustificados deberán axustarse aos conceptos aprobados no presuposto inicial. -As subvencións aboaranse despois da xustificación dos gastos. Será posible anticipar ata un máximo do 50% do importe da subvención concedida nos casos nos que, previa solicitude razoada da entidade, así se acorde pola Xunta de Goberno, aboándose o 50% restante no momento da xustificación. -Para os efectos de xustificación das subvencións aplicarase o coeficiente de financiamento (cociente entre o importe da subvención solicitado e o importe do presuposto calculado de gastos). O presuposto subvencionado a xustificar (cantidade que hai que xustificar para cobrar a subvención) é o resultado de dividir o importe da subvención concedida polo coeficiente de financiamento. No caso de ter outras subvencións para o mesmo obxecto que, en concorrencia coa subvención do Concello teñan un importe superior á cantidade resultante do cálculo anterior, o presuposto subvencionado será a suma das subvencións. O gasto xustificado documentalmente deberá acadar polo menos o importe do presuposto subvencionado a xustificar. -Toda alteración das condicións tidas en conta para a concesión da subvención, en todo caso a obtención concorrente de subvención doutras administracións públicas ou entidades privadas, poderá dar lugar a modificación da resolución da concesión. -O importe das subvencións concedidas en ningún caso poderá ser de tal contía que en concorrencia con subvencións ou axudas doutras Administracións públicas ou entidades privadas supere o custo da actividade que desempeñe o beneficiario. Os pagamentos acreditaranse con carácter xeral mediante documento de transferencia bancaria, podendo admitirse de xeito excepcional pagos en efectivo cando a súa contía sexa inferior a 300,00 €. Neste último caso deberá constar na factura o “recibín” co selo da empresa e a sinatura de persoa física que teña a representación. O incumprimento desta disposición para algún gasto implicará que o dito gasto se considere “non subvencionable”, de conformidade cos art.72.2, 75.2 e 89 do Regulamento de subvencións, en relación cos art.31.2 e 37 da Lei xeral de subvencións.9.3. Documentación xustificativa Para o cobro da subvención as entidades deberán presentar unha conta xustificativa simplificada. A conta xustificativa presentarase no Rexistro Xeral do Concello con destino ao SM de Cultura e respectará o contido mínimo que marca o artigo 75 do RD 887/2006, Regulamento de subvencións, polo que deberá incluír: - Memoria de actuacións xustificativa segundo modelo normalizado. - Memoria económica, coa relación de gastos e ingresos, e a certificación doutras axudas ou subvencións percibidas para a mesma finalidade. Tamén carta de pagamento no caso de reintegro de sobrantes. - Certificación acreditativa de estar ó corrente das obrigas fiscais coa facenda estatal e autonómica e certificación acreditativa de estar ó corrente das obrigas coa Seguridade Social. Estas certificacións poderanse substituír por declaración responsable do beneficiario da subvención no caso de que a subvención concedida non supere o importe de 3.000,00 €. A comprobación de estar ao corrente das obrigas fiscais municipais a realizará o Concello de Arteixo de oficio previa autorización da/o beneficiaria/o. - Certificación do secretario/a da entidade, co visto e prace do/a presidente/a, na que se faga constar que o gasto foi reflectido, na forma preceptiva, no libro de contabilidade da entidade, segundo o disposto no artigo 14.1 da Lei 38/2003 de 17 de novembro xeral de subvencións. - Acreditación gráfica do cumprimento da obriga de facer constar a colaboración do Concello de Arteixo en toda información (impresa, informática, ou audiovisual) que se teña feita das actividades ou investimentos subvencionados. - Facturas orixinais ou compulsadas que deben reunir os requisitos legais establecidos no RD 1619/2012, de 30 de novembro, polo que se aproba o Regulamento polo que se regulamentan as obrigas de facturación, e relativas aos gastos realizados polos conceptos incluídos no presuposto inicial e polo importe sinalado na notificación da concesión. a) Coa finalidade de dar cumprimento ao disposto no art.30.3 da Lei 38/2003, Xeral de subvencións, no caso de presentar fotocopias, antes de facela deberá estenderse no orixinal da factura unha dilixencia na que se faga constar que a factura foi utilizada como xustificante de gasto para a obtención dunha subvención do Concello de Arteixo. b) Non se admitirán facturas de bebidas alcohólicas, tabaco ou calquera outro produto considerado lesivo para a saúde. c) Nas saídas culturais, poderán xustificarse gastos de desprazamento, mais nunca de alimentación. d) En xeral, non se admitirán como gastos as facturas relativas a alimentos e bebidas, agás as de produtos típicos das celebracións tradicionais de Nadal, Entroido, Magosto, Primavera e San Xoán. e) O importe que se xustifique en concepto de gastos de mantemento (alugueres, luz, gas, auga, teléfono, consumibles de oficina, etc) non poderá superar o 10% do importe total do presuposto a xustificar e terá que referirse a gastos provocados pola realización da actividade subvencionada. f) Os gastos de persoal acreditaranse mediante a achega de fotocopia compulsada do contrato laboral correspondente, alta na Seguridade Social, nóminas correspondentes e acreditación do seu pago, así como das cotas á Seguridade Social e do IRPF correspondente. Só se admitirán recibos en casos excepcionais e sempre e cando reflictan a correspondente retención do IRPF e a repercusión do IVE. En calquera caso, deberán acompañarse do xustificante de ingreso do IRPF na Axencia Tributaria. g) As facturas que non reflictan claramente a finalidade da actividade deben acompañarse dun informe aclaratorio. En todas elas deberán especificarse claramente os distintos conceptos facturados. h) A substitución de facturas por outro documento unicamente será válido nos supostos mencionados no artigo 4 do RD 1496/2003, Regulamento de facturación.9.4. Tramitación da xustificación Á vista da documentación xustificativa presentada, logo dos informes do SM de Cultura e do Servizo de Intervención, o órgano competente valorará o cumprimento das actividades ou investimentos subvencionados e, se a documentación é correcta, procederase ao pagamento da subvención. No caso de que a documentación xustificativa fora incorrecta ou insuficiente, notificarase un prazo de dez días para a súa corrección. De non cumprirse este requisito dentro do prazo sinalado, e sempre que se acredite o cumprimento da finalidade, o importe da subvención reducirase proporcionalmente aos gastos xustificados correctamente, aplicando o coeficiente de financiamento. Pasado dito prazo arquivarase a solicitude e non terán dereito á reclamación. Para a valoración do cumprimento da finalidade básica da subvención e o seu pagamento, terase en conta o seguinte: a) No caso de que se xustifique o gasto polo 100% do presuposto subvencionado, aboarase a totalidade da subvención. b) No caso de que se xustifique un gasto inferior ó 100% e, alomenos do 50% do presuposto subvencionado, aboarase a parte proporcional da subvención. c) No caso de que se xustifique un gasto inferior ó 50% do presuposto subvencionado, non se considerará cumprida a finalidade básica da subvención, co que non se aboará cantidade ningunha. O aboamento realizarase mediante o ingreso do importe da subvención na conta sinalada pola entidade.10. Infraccións e sancións Vencido o prazo de xustificación ou, no seu caso, a prórroga, sen que a entidade presentara a documentación xustificativa, o SM de Cultura requiriraa unha única vez para que a presente no prazo improrrogable de quince días dende a súa notificación. A falta de presentación da documentación neste prazo suporá a renuncia á subvención outorgada, sen prexuízo das responsabilidades dispostas na Lei xeral de subvencións. A presentación da documentación neste prazo excepcional non eximirá a entidade beneficiaria da sanción que lle corresponda segundo a seguinte gradación: · Atraso na presentación da xustificación ata un mes: sanción do 10% do importe da subvención, co límite de 250 €. · Atraso na presentación da xustificación dun mes ata tres: sanción do 20% do importe da subvención, co límite de 1.000 €. Aplicarase a compensación para o cobramento da sanción, agás que a entidade sancionada formule a oposición á sanción ata que se resolva o recurso. Para outros incumprimentos e sancións non previstos neste apartado será de aplicación o disposto na normativa legal de subvencións. As/Os beneficiarias/os das subvencións quedarán sometidas/os ás responsabilidades e réxime sancionador estabelecido na Lei 38/2003, de 17 de novembro, xeral de subvencións e demais normas concordantes. Toda alteración das condicións tidas en conta para a concesión da subvención poderá dar lugar a súa retirada, modificación ou reintegro do importe da mesma, cos xuros de demora correspondentes desde o momento do pagamento da subvención. Para os casos non previstos nas presentes bases aplicaranse as normas incluídas na Lei 38/2004, de 17 de novembro, xeral de subvencións e no seu Regulamento e na Lei 9/2007 de subvencións de Galicia. Arteixo,10 de decembro de 2020 Asina dixitalmente na data do documento electrónico: David Alonso Vallelado Modernell (concelleira de Cultura)